b"\n_START_ARTICLE_\nMew (Pok\xc3\xa9mon)\n_START_SECTION_\nPiirteet\n_START_PARAGRAPH_\nSen kuono on lyhyt ja leve\xc3\xa4, ja sill\xc3\xa4 on kolmiomaiset korvat ja suuret, siniset silm\xc3\xa4t. Sill\xc3\xa4 on kolmisormisilla tassuilla varustetut lyhyet raajat, suuret takajalat ja soikeanmuotoiset merkinn\xc3\xa4t sen jalkapohjissa, sek\xc3\xa4 sen pitk\xc3\xa4, ohut h\xc3\xa4nt\xc3\xa4 p\xc3\xa4\xc3\xa4ttyy munanmuotoiseen k\xc3\xa4rkeen. Sen turkki on niin hienoa ja ohutta, ett\xc3\xa4 sen pystyy n\xc3\xa4kem\xc3\xa4\xc3\xa4n vain mikroskoopin avulla.  _NEWLINE_Kuten elokuvista Mewtwon vastaisku ja Lucario and the Mystery of Mew k\xc3\xa4y ilmi, Mew n\xc3\xa4ytt\xc3\xa4\xc3\xa4 osoittavan merkkej\xc3\xa4 \xc3\xa4lykkyydest\xc3\xa4, uteliaisuudesta, leikkisyydest\xc3\xa4, ja jopa ep\xc3\xa4itsekkyydest\xc3\xa4. Se on uskomattoman mukautuva, pystyess\xc3\xa4\xc3\xa4n kulkemaan vapaasti sek\xc3\xa4 ilmassa ett\xc3\xa4 veden alla. T\xc3\xa4m\xc3\xa4n lis\xc3\xa4ksi se voi luoda pinkinv\xc3\xa4risen energiasuojan ymp\xc3\xa4rilleen itse\xc3\xa4ns\xc3\xa4 suojaamaan. Ennen klooninsa Mewtwon luomista Mewt\xc3\xa4 pidettiin yksin kaikkein voimakkaimpana Pokemonina._NEWLINE_Cinnabar Islandin Pok\xc3\xa9mon Mansionista l\xc3\xb6ytyv\xc3\xa4t raportit kertovat tieteellisist\xc3\xa4 tutkimusmatkoista, joiden aikana Mew olisi havaittu Guyanassa, Etel\xc3\xa4-Amerikassa, paikassa jossa se ensimm\xc3\xa4isen kerran l\xc3\xb6ydettiin. Koska Mew pystyy tekem\xc3\xa4\xc3\xa4n tahtonsa avulla itsest\xc3\xa4\xc3\xa4n n\xc3\xa4kym\xc3\xa4tt\xc3\xb6m\xc3\xa4n, hyvin harva ihminen on tietoisesti n\xc3\xa4hnyt sen. T\xc3\xa4m\xc3\xa4 taas on johtanut siihen ett\xc3\xa4 monet tutkijoista ovat pit\xc3\xa4neet sit\xc3\xa4 sukupuuttoon kuolleena tai vaihtoehtoisesti pelkk\xc3\xa4n\xc3\xa4 kangastuksena. Se n\xc3\xa4ytt\xc3\xa4ytyy ainoastaan puhdassyd\xc3\xa4misille ihmisille.\n_START_SECTION_\nMew Glitch\n_START_PARAGRAPH_\nPok\xc3\xa9mon Red-, Blue- ja Yellow-peleiss\xc3\xa4 Mew on mahdollista napata ns. Mew Glitchin avulla. T\xc3\xa4m\xc3\xa4 ohjelmointivirhe ei esiinny muissa peleiss\xc3\xa4, kuten n\xc3\xa4iden pelien parannelluissa versioissa FireRediss\xc3\xa4 eik\xc3\xa4 LeafGreeniss\xc3\xa4._NEWLINE_Suomessa Mew\xe2\x80\x99n pystyi saamaan virallisesti 25. marraskuuta 2000 Club Nintendon j\xc3\xa4rjest\xc3\xa4m\xc3\xa4 Mew-lataustapahtuma Helsingin Tennispalatsissa. Jono kiersi koko rakennuksen ymp\xc3\xa4ri ja tapahtumassa jaettiin noin 2000 Mew\xe2\x80\x99ta. Jakamatta j\xc3\xa4i noin 600 Mew\xe2\x80\x99ta, jotka Club Nintendo jakoi postitse alkuvuodesta 2001. T\xc3\xa4ll\xc3\xb6in Club Nintendolle Mew\xe2\x80\x99n vuoksi l\xc3\xa4hetetyss\xc3\xa4 Pok\xc3\xa9mon-pelikasetissa ollut yleinen Pok\xc3\xa9mon, kuten Magikarp, vaihdettiin Mew\xe2\x80\x99hun. Laillisesti hankitun Mew\xe2\x80\x99n mukana sai aitoustodistuksen, jossa oli mainittu Mew\xe2\x80\x99n ID-numero. Lis\xc3\xa4ksi laillisen Mew'n OT:n\xc3\xa4 (Original Trainer) luki \xe2\x80\x9dFINLAND\xe2\x80\x9d.\n_START_SECTION_\nAnime\n_START_PARAGRAPH_\nPok\xc3\xa9mon-animessa Mew teki ensiesiintymisens\xc3\xa4 ensimm\xc3\xa4isess\xc3\xa4 Pok\xc3\xa9mon-elokuvassa. Elokuvan aikana Mew p\xc3\xa4\xc3\xa4ttyy vaeltaessaan klooninsa Mewtwon rakentamalle palatsille ja joutuu taisteluun t\xc3\xa4t\xc3\xa4 vastaan._NEWLINE_Mew esiintyi my\xc3\xb6s elokuvassa Lucario and the Mystery of Mew, jossa se n\xc3\xa4htiin oman muotonsa lis\xc3\xa4ksi my\xc3\xb6s moneksi muuksi Pok\xc3\xa9moniksi muuntautuneena. Elokuvan aikana se pakenee Kidd Summersia, joka yritt\xc3\xa4\xc3\xa4 kiinnitt\xc3\xa4\xc3\xa4 siihen paikannuslaitetta seuratakseen sit\xc3\xa4, ja vie samalla mukanaan Ashin Pikachun ja Rakettiryhm\xc3\xa4n Meowth\xe2\x80\x99n mukanaan. Mew l\xc3\xa4hes kuolee elokuvan lopussa, mutta Lucario uhraa oman henkens\xc3\xa4 pelastaakseen Mew\xe2\x80\x99n._NEWLINE_Pok\xc3\xa9monin kymmenvuotista taivalta juhlistaneessa TV-elokuvassa The Mastermind of Mirage Pok\xc3\xa9mon esiintyy tohtori Yung -nimisen tieteilij\xc3\xa4n luoma keinotekoinen \xe2\x80\x9dMirage Mew\xe2\x80\x9d. Toisin kuin muilla Yangin luomilla \xe2\x80\x9dMirage-Pok\xc3\xa9moneilla\xe2\x80\x9d, Mirage Mew\xe2\x80\x99lla oli sielu, eik\xc3\xa4 Yang voinut hallita sit\xc3\xa4. Mew auttoi Ashi\xc3\xa4 ja kumppaneita tuhoamaan Yangin luoman \xc3\xa4\xc3\xa4rimm\xc3\xa4isen voimakkaan Mirage-Mewtwon._NEWLINE_Mew on tehnyt pienimuotoisia esiintymisi\xc3\xa4 my\xc3\xb6s Pok\xc3\xa9mon 2: Yhden voimalla -elokuvassa (ker\xc3\xa4ilykortin muodossa), Mewtwon paluu -erikoisjaksossa sek\xc3\xa4 Rakettiryhm\xc3\xa4n Meowth\xe2\x80\x99n fantasiassa jaksossa Vanha kunnon Rakettiryhm\xc3\xa4! (A Lean Mean Team Rocket Machine).\n_START_SECTION_\nManga\n_START_PARAGRAPH_\nMew esiintyy Pok\xc3\xa9mon Adventures -mangassa, jossa se tunnetaan my\xc3\xb6s \xe2\x80\x9dHenkipok\xc3\xa9monina\xe2\x80\x9d. Mangan ensimm\xc3\xa4isess\xc3\xa4 kappaleessa Rakettiryhm\xc3\xa4n j\xc3\xa4senet yritt\xc3\xa4v\xc3\xa4t saada Mew\xe2\x80\x99n kiinni k\xc3\xa4ytt\xc3\xa4\xc3\xa4kseen sen DNA:ta Mewtwon kloonaamiseen. My\xc3\xb6s kouluttaja Red yritt\xc3\xa4\xc3\xa4 napata sen, mutta tuloksetta. My\xc3\xb6hemmin h\xc3\xa4n ja kouluttaja Blue est\xc3\xa4v\xc3\xa4t yhdess\xc3\xa4 Rakettiryhm\xc3\xa4n aikeet t\xc3\xa4m\xc3\xa4n Pok\xc3\xa9monin nappaamisesta."